Dnro    KH/KV:   1096 /2012   

358 §	lausunto poliisin palveluverkoston kehittämisestä

Kaupunginhallitus 17.2.2012/358 §

Kh 358 §

Poliisin hallintorakenneuudistuksen, Pora III, valtakunnallinen hanketyöryhmä on pyytänyt 14.1.2013 mennessä Keravan kaupungin lausuntoa esitettävistä muutoksista poliisin palveluverkostoon. Lausuntopyyntö, muistio ja luonnokset esityksiksi ovat esityslistan liitteenä 358.

Hanketyöryhmän esitys merkitsee Keski-Uudenmaan poliisilaitoksen osalta Keravan palvelupisteen lakkauttamista. Hanketyöryhmän mukaan lakkautukset ovat poliisitoiminnallisesti tarkoituksenmukaisia: lakkautusten väitetään lisäävän toiminnan tehokkuutta heikentämättä poliisipalveluiden tasoa.  

Hanketyöryhmän esityksessä todetaan palveluverkon tarkentuvan toimeenpanovaiheessa ja Asiakaspalvelu 2014 -hankkeessa valmisteilla olevan uuden viranomaisten yhteisen asiakaspalveluratkaisun toteutuessa.

Keravan kaupunki on 20.10.2008 § 313 Keski-Uudenmaan poliisilaitoksen pyynnöstä antanut poliisin palveluverkkoa koskevan lausunnon.  Tuolloin Keravan kaupunki on pitänyt välttämättömänä, että Keravalla säilyy poliisiasema, jossa on säännöllisesti ja kokoaikaisesti poliisi poliisitehtävissä. 

Tällä hetkellä Keravalla on kolmen rikostutkijan, kolmen järjestyspoliisin ja kahden lupapalvelutoimihenkilön työpiste. Poliisiviranomaisen läsnäolo kaupungissa vahvistaa yleistä turvallisuudentunnetta ja on siten Keravan kaupungin kannalta edelleen tärkeää. Keravan kaupunki sinänsä puoltaa sellaisten tapojen ja keinojen kartoittamista, jotka tehostavat julkisten varojen käyttöä. Tässä tapauksessa uudelleenjärjestelyllä voidaan kuitenkin arvioida olevan kielteisiä vaikutuksia kaupungin turvallisuuteen ja kaupunkilaisten palvelutasoon eikä järjestelyä voida varauksetta puoltaa. 

Keravan kaupunki on sopinut Keski-Uudenmaan poliisilaitoksen kanssa palveluiden säilyttämisestä Keravalla. Molemmat osapuolet ovat korostaneet nykyisen palvelutason ja -laajuuden säilyttämistä Keravalla neljä vuotta sitten tehdyn linjauksen mukaisesti. 

Keravan kaupunginvaltuusto on päättänyt perustaa 3.9.2012 § 89 Sampolan palvelukeskuksen, mikä osaltaan mahdollistaa uusien, tehokkaiden palvelumuotojen toteuttamisen. Sampolan palvelukeskukseen on suunniteltu sijoitettavan muun ohella yhteispalvelupiste, josta eri viranomaisten palvelut ovat helposti saatavissa. Poliisin asiakaspalvelu- ja lupatoiminnot voidaan sijoittaa Sampolan palvelukeskuksen yhteispalvelupisteeseen ja poliisipalveluiden toimistotyöpisteet Sampolan palvelukeskuksen toimistotiloihin. Tämä tarjoaa kustannustehokkaan ja toiminnallisesti järkevän ratkaisun poliisipalveluiden toteuttamiseksi Keravalla.

Lausunto

Keravan kaupunki edellyttää poliisin toimintojen ja läsnäolon säilymistä nykyisen tasoisina Keravalla. 

Keravan nykyisen palvelupisteen lakkauttamisen edellytyksenä on, että 

a) palveluiden saatavuus Keravalla turvataan sijoittamalla poliisin lupa- ja asiakaspalvelut Sampolan palvelukeskukseen perustettavaan yhteispalvelupisteeseen
b) poliisitoiminnan, kuten hälytys-, valvonta- ja rikostorjuntatoiminnan, saatavuus säilyy vähintään nykyisellä tasolla
c) poliisin näkyvyyttä ja läsnäoloa Keravalla jatketaan sijoittamalla poliisin taukotila ja taustatyöpisteet nykyistä miehitystä vastaavasti Sampolan palvelukeskukseen
d) lakkauttaminen toteutetaan vasta toimintojen siirryttyä Sampolan palvelukeskukseen, jolloin poliisipalveluiden keskeytyksetön läsnäolo Keravalla turvataan. (IL,AM)

Ehdotus      Kaupunginhallitus päättää antaa poliisin palveluverkoston kehittämisestä yllä olevasta selostustekstistä ilmenevän lausunnon.
                      
                    Pöytäkirja tarkastetaan ja hyväksytään tämän asian osalta tässä kokouksessa. 

Päätös:	Kaupunginhallitus päätti antaa poliisin palveluverkoston kehittämisestä seuraavan lausunnon:

Lausunto

	Keravan kaupunki edellyttää poliisin toimintojen ja läsnäolon säilymistä nykyisen tasoisina Keravalla. 

	Keravan nykyisen palvelupisteen lakkauttamisen edellytyksenä on, että 

	a) palveluiden saatavuus Keravalla turvataan sijoittamalla poliisin lupa- ja asiakaspalvelut Sampolan palvelukeskukseen perustettavaan yhteispalvelupisteeseen
	b) poliisitoiminnan, kuten hälytys-, valvonta- ja rikostorjuntatoiminnan, saatavuus säilyy vähintään nykyisellä tasolla
	c) poliisin näkyvyyttä ja läsnäoloa Keravalla jatketaan sijoittamalla poliisin taukotila ja taustatyöpisteet nykyistä miehitystä vastaavasti Sampolan palvelukeskukseen
	d) lakkauttaminen toteutetaan vasta toimintojen siirryttyä Sampolan palvelukeskukseen, jolloin poliisipalveluiden keskeytyksetön läsnäolo Keravalla turvataan.

	Lisäksi kaupunginhallitus pyytää ottamaan huomioon, että keravalaiset keräsivät vastaavan lakkautuksen edellisen kerran ollessa esillä yli 14 000 kuntalaisen adressin poliisiaseman säilyttämisen puolesta. Keravan poliisiaseman  säilyttäminen vahvana yksikkönä on kunnan  asukkaiden kannalta tärkeää ja osaltaan lujittaa kuntalaisten kokemaa turvallisuuden tunnetta.
                      
                    Pöytäkirja tarkastetaan ja hyväksytään tämän asian osalta tässä kokouksessa. 

Lisätietoja antaa:
Kaupunginjohtaja Petri Härkönen, puh. 040 318 2020

Päätöksen toimeenpano
Ote:hare@intermin.fi

Otteen oikeaksi todistaa 

Keravalla 19.12.2012				
		Tommy Koukka, arkistopäällikkö